Astrologul Valeriu Pănoiu a întocmit horoscopul pentru luna aprilie și susține că astrele indică că unii nativi vor avea un noroc fantastic.
Astrologul Valeriu Pănoiu a întocmit, pentru Spectacola, horoscopul lunii aprilie. El a dezvăluit ce provocări, dar și ce oportunități vor exista de-a lungul acestei luni pentru naivii horoscopului european.
Nativii din Berbec vor avea, în luna aprilie, ocazia să facă mulți bani. Doar că, pentru asta, susține astrologul, vor trebui să depună efort, fie că vor face o serie de cursuri, fie că își vor descoperi un nou talent. Dar, explică el, luna aprilie este, pentru Berbeci, luna în care scopul primordial sunt banii.
Cei născuți în zodia Taur vor reuși să producă surprize. Ei vor miza pe idei, pe originalitate și astfel vor reuși să depășească toate piedicile. Nu este exclusă ideea unei schimbări importante și vor reuși să facă lucruri care îi scot din zona de confort.
Pentru Gemeni, luna aprilie vine cu succes în plan social. Dar, chiar dacă devin populari, nu trebuie să se arunce cu capul înainte, ci trebuie să facă o selecție a ofertelor care le ajung pe masă. În plus, nu ar strica să se bazeze pe intuiție, iar acest lucru le va aduce succesul de care au nevoie.
Pentru nativii din Rac se anunță o lună în care vor lucra cu instituțiile statului. Totuși, trebuie să fie atenți pentru ca lucrurile să nu se complice mai mult decât și-ar putea dori.
Cei născuți în zodia Leului au ocazia să finalizeze o serie de proiecte la care munceau de mai multă vreme. Tot ce trebuie este să fie atenți la colaboratorii pe care îi aduc alături de ei pentru a finaliza proiectele pe care le au în vedere.
Nativii din Fecioară ar putea avea probleme financiare în cazul în care nu au un mic fond bănesc, pus deoparte pentru zile negre. Astrologul susține că ei vor fi nevoiți să plătească o sumă de bani care nu era prinsă în calculele anterioare, fie că vorbim de o excursie, fie că e vorba de alte cheltuieli personale.
Cei aflați sub semnul Balanței nu vor avea o lună aprilie prea comodă. Ei sunt în situația de a răspunde la invitații, la oferte, nu să le provoace. Iar o schimbare a locului de muncă, spune astrologul, trebuie făcută doar după o analiză atentă.
Pentru nativii din Scorpion, luna aprilie este una dedicată partenerilor. Este o lună a dragostei, o lună în care se vor concentra mai mult asupra familiei, relațiilor sau copiilor.
Cei născuți în zodia Săgetător sunt predispuși la excese în luna aprilie. Fie că vorbim de mâncare, de băutură, totul se anunță ca fiind puțin scăpat de sub control. Așa că, atenție la tot ce înseamnă exces, limitele trebuie să fie mai strice ca de obicei.
Nativii din Capricorn sunt oarecum dezorientați. Își caută, spune astrologul, de-a lungul lunii aprilie o direcție potrivită. Tot ce trebuie este să fie atenți la ceea ce li se arată, caz în care vor reuși, din nou, să își găsească echilibrul.
Cei aflați sub semnul Vărsătorului sunt dedicați vieții de familie. Mai energici decât de obicei, ei vor fi, în luna aprilie, preocupați să își folosească talentul pentru a oferi confortul necesar celor dragi lor.
Nativii din Pești sunt într-o perioadă de acumulare. Fie că vorbim de oameni pe care îi întâlnesc și de la care au ce învăța, fie că discutăm de apariția unor noi modele în viață, cei din această zodie sunt hotărâți să evolueze.